4.pielikums

**Izņēmumu piemērošana papildu pasākumu ieviešanai un vides mērķu sasniegšanai**

**1.** Direktīvas 14.panta 1.punkta „e” apakšpunkts pieļauj gadījumu, kad dalībvalsts savos jūras ūdeņos nevar sasniegt labu jūras vides stāvokli, **ja to kavē dabiskie apstākļi, kas neļauj savlaicīgi uzlabot attiecīgo jūras ūdeņu stāvokli**. Arī aktualizētajā Programmā 2022.- 2027.gadam Latvijas jūras ūdeņiem tiek piemērots izņēmums attiecībā uz D5 “Eitrofikācija” atbilstoši Direktīvas 14.panta 1.punkta „e” apakšpunktam. Izņēmuma piemērošanas izvērstu pamatojumu skatīt Programmas 2016.- 2020.gadam 4.pielikumā[[1]](#footnote-1).

**2.** Atbilstoši direktīvas 14. panta 4.daļai[[2]](#footnote-2) tika izvērtēta nepieciešamība un pamatojums iespējai piemērot izņēmumus papildu pasākumu neieviešanai **“nesamērīgu izmaksu” dēļ**. Direktīva pieļauj šādus izņēmumus, ja nav apdraudējuma jūras videi, vai ja izmaksas no papildu pasākumu ieviešanas būtu nesamērīgas salīdzinājumā ar apdraudējumu jūras videi, vienlaikus nodrošinot, ka šāds izņēmums nerada apdraudējumu LJVS sasniegšanai. Nacionālā pieeja šādu iespējamo izņēmumu izvērtēšanai tika izstrādāta, ņemot vērā ES vadlīnijas un praksi citās dalībvalstīs. Izvērtējumā secināts, ka nav pamata šādu izņēmumu piemērošanai.

Apdraudējums jūras videi ir vērtēts, balstoties uz novērtējumu esošā stāvokļa atbilstībai LJVS. Kvalitatīvajiem raksturlielumiem, kuriem novērtēta atbilstība LJVS, papildu pasākumi slodžu samazināšanai nav nepieciešami. Raksturlielumiem, kuriem stāvokļa atbilstību LJVS šobrīd nav iespējams novērtēt, nepieciešamas rīcības informācijas bāzes uzlabošanai (izstrādāt indikatorus un robežvērtības, veikt stāvokļa atbilstības novērtēšanu). Arī šādiem raksturlielumiem izņēmums nav piemērots. Kvalitatīvajiem raksturlielumiem, kuriem esošais stāvoklis novērtēts kā neatbilstošs LJVS, tika novērtētas papildu pasākumu izmaksas un ieguvumi. Izmaksu “samērīgums” ir vērtēts, balstoties uz pasākumu izmaksu un ieguvumu salīdzinājumu. Tajā secināts, ka ieguvumi pārsniedz izmaksas, tādēļ tās būtu vērtējamas kā samērīgas izmaksas. Jāņem vērā, ka kvantitatīvajos novērtējumos nav ietvertas visas izmaksas un ieguvumi. Nenoteiktību rada arī izmaksu-ieguvumu analīzei izmantotie pieņēmumi. Novērtējumam kopumā izmantota piesardzīga pieeja. Uzlabojot informācijas bāzi par izmaksām un ieguvumiem, novērtējumu būtu nepieciešams pārskatīt.

Jāatzīmē, ka visiem papildu pasākumiem to izstrādes ietvaros tika veikts sociālekonomisko ietekmju novērtējums. Balstoties uz šo novērtējumu, daži pasākumi netika iekļauti papildu pasākumu priekšlikumos. Savukārt iekļautie papildu pasākumi, kas ietver izvērtējumus un iespējamu jaunu pasākumu noteikšanu ekonomikas nozarēm, paredz sociālekonomisko ietekmju novērtēšanu pirms šādu jaunu pasākumu noteikšanas.

Izvērtējumā ietvertie papildu pasākumi un to izmaksu novērtējums

Analīzē ietvertie papildu pasākumi ir sniegti P4.1.tabulā. Balstoties uz informāciju no literatūras un piemēriem no prakses, ekspert-vērtējumu un pieņēmumiem, tika izstrādāti kvantitatīvi novērtējumi pasākumu tiešajām finansiālajām izmaksām. Daļai pasākumu šie novērtējumi ietver intervālu, ņemot vērā nenoteiktību. Izmaksas ir aprēķinātas kā kopējās izmaksas plānošanas periodam (6 gadiem) un kā vidējās izmaksas gadā. Daļa pasākumu varētu radīt tiešās un netiešās izmaksas nozarēm (zaudētos ienākumus, pieaugumu regulārās darbības izmaksās), ko nevarēja kvantificēt, jo šobrīd nav zināmi iespējamie pasākumi, kas varētu tikt noteikti.

***P4.1.tabula. Novērtējums papildu pasākumu izmaksām plānošanas periodam****.*

|  |  |  |  |  |
| --- | --- | --- | --- | --- |
| **Papildu pasākumi** | **D** | **Pasākumu tiešās finansiālās izmaksas plānošanas ciklam (EUR)** | | **Citas izmaksas (zaudētie ienākumi, pieaugums regulārās darbības izmaksās) un negatīvās ietekmes. Piezīmes saistībā ar novērtējumu, t.sk. nenoteiktību.** |
| **no** | **līdz** |
| **JVM1 PP1** Nacionālais jūras biotopu atjaunošanas plāns | D1 | 150 000 | | (?) Pasākums iespējams īstermiņā varētu radīt zaudētos ienākumus un/vai pieaugumu regulārās darbības izmaksās zvejniecībai (nav kvantificētas). |
| **JVM1 PP2** Izstrādāt AJT DAP kvantitatīvus mērķus un efektīvus pasākumus | D1 | 30 000 | 50 000 | - |
| **JVM1 PP3** Nacionālā metodoloģija AJT tīkla efektivitātes novērtēšanai | D1 | 10 000 | | - |
| **JVM1 PP4** Ligzdojošo putnu aizsardzībai noteikt rekreācijas aktivitāšu ierobežojumus ligzdošanai nozīmīgās vietās un periodā | D1 | 110 000 | 120 000 | (x) Netiešas izmaksas (negatīva ietekme) uz atpūtniekiem un tūristiem piekrastē no ierobežojumiem atpūtas aktivitātēs (nav kvantificētas). |
| **JVM1 PP5** Izstrādāt un īstenot sugu aizsardzības plānu (SAP) piekrastē ligzdojošām putnu sugām | D1 | 40 000 | | Vērtētas tikai SAP izstrādes izmaksas. Izmaksas SAP noteikto pasākumu īstenošanai nevar kvantitatīvi novērtēt, jo pasākumi vēl nav zināmi. |
| **JVM1 PP6** Informācija atjaunotajam nacionālajam jūras telpiskajam plānojumam (bentiskajiem biotopiem) | D1 | 10 000 | 20 000 | - |
| **Papildu pasākumi** | **D** | **Pasākumu tiešās finansiālās izmaksas plānošanas ciklam (EUR)** | | **Citas izmaksas (zaudētie ienākumi, pieaugums regulārās darbības izmaksās) un negatīvās ietekmes. Piezīmes saistībā ar novērtējumu, t.sk. nenoteiktību.** |
| **no** | **līdz** |
| **JVM1 PP6** Informācija atjaunotajam piekrastes infrastruktūras tematiskajam plānojumam un jūras telpiskajam plānojumam (jūras putniem) | D1 | 10 000 | | - |
| **JVM1 PP7** Īstenot izpētes monitoringu informācijas nodrošināšanai papildus indikatoriem (jūras putniem) | D1 | 50 000 | | - |
| **JVM1 PP8** Starptautiskā informācijas apmaiņa un koordinācija (jūras putniem) | D1 | 18 000 | | - |
| **JVM1 PP9** Īstenoto roņu aizsardzības pasākumu efektivitātes novērtējums | D1 | 50 000 | | - |
| **JVM1 PP10** Uzlabot informācijas bāzi par jūras ekosistēmas pakalpojumiem un informācijas publisko pieejamību politikas izstrādei | D1 | 300 000 | | - |
| **JVM1 PP11** Kuģu un atpūtas laivu korpusu bioloģiskā apauguma apsaimniekošanas normatīvais regulējums un pasākumi | D2 | 235 000 | | Izmaksu novērtējumam ir ļoti augsta nenoteiktība. Daļa izmaksu ir attiecināmas uz pasākumu JVM5 PP22. |
| **JVM1 PP12** Apaļā jūrasgrunduļa populācijas ierobežošanas pasākumi | D2 | 10 000 | | Rēķinātas tikai pasākuma administratīvās izmaksas. Pieņemts, ka izmaksas ierobežošanas pasākumiem tiek kompensētas ar realizācijas ieņēmumiem. |
| **JVM1 PP13** Informācijas apmaiņa jūras reģionā (svešajām sugām) | D2 | 20 000 | | - |
| **JVM1 PP14** Turpināt izpēti par jūras svešo sugu izplatības tendencēm un ietekmēm | D2 | 200 000 | | - |
| **JVM3 PP15** Nacionālais aprēķins biogēnu slodzes samazinājumam uz piekrastes ūdeņiem no atjaunoto UBAP (2022-2027) pasākumiem | D5 | 20 000 | | - |
| **JVM3 PP16** Novērtējumi un pasākumu izstrāde slodzei uz upēm un jūru ar biogēniem, bīstamām vielām un mikro-plastiku no lietusūdeņu kanalizācijas ūdeņiem un pārplūdēm (kopā visiem piesārņotāju veidiem) | D5, D8, D10 | 200 000 | | - |
| **JVM3 PP17** Nacionālās informācijas sniegšana HELCOM slodžu ietekmes novērtējumiem biogēnu slodzei un ietekmei no kravas kuģu notekūdeņiem, kravu atliekām un kuģu tehniskajiem ūdeņiem | D5 | 0 | | Novērtētas tikai informācijas sniegšanas izmaksas (praktiski nav izmaksu). Papildu pasākumi kuģniecībai, kas iespējams varētu tikt noteikti nākotnē, balstoties uz HELCOM ietekmes novērtējumiem, nav vērtēti (nav zināmi). |
| **JVM3 PP18** Izvērtējums nepieciešamībai pēc uzlabojumiem Latvijas ostās attiecībā uz mēslojuma pārkraušanu un uzglabāšanu | D5 | 50 000 | | Novērtētas tikai izvērtējuma izmaksas. Papildu pasākumi ostām, kas, iespējams, varētu tikt noteikti nākotnē, balstoties uz izvērtējumu, nav vērtēti (nav zināmi). |
| **JVM5 PP19** Īstenot iedzīvotāju informēšanas un izglītošanas pasākumus | D8 | 200 000 | | - |
| **JVM5 PP20** Veikt izpēti un, ja nepieciešams, izstrādāt LJVS robežvērtības bīstamām vielām jūras sedimentos | D8 | 200 000 | | - |
| **JVM5 PP21** Izvērtējums esošajam regulējumam ostu padziļināšanai, izņemtās grunts izvietošanai un darbībām ar piesārņotu grunti | D8 | 50 000 | 70 000 | (x) Papildu izmaksas ostām, ja tiek noteiktas izmaiņas regulējumā (nav novērtētas, jo papildus rīcības, ja nepieciešams, tiktu noteiktas pēc izvērtējuma). |
| **JVM5 PP22** Izstrādāt un ieviest nacionālo regulējumu kuģu remontam un korpusu apkopei TBT piesārņojuma novēršanai | D8 | - | - | Pasākuma izmaksas novērtētas kopā ar JVM1 PP11 pasākumu. |
| **JVM5 PP23** Veicināt TBT nesaturošu pret-apauguma krāsu izmantošanu uz atpūtas kuģiem/laivām | D8 | 50 000 | | (?) Iespējams atpūtas kuģu/laivu īpašniekiem varētu rasties papildus regulārās darbības izmaksas no TBT nesaturošu krāsu izmantošanas. |
| **Papildu pasākumi** | **D** | **Pasākumu tiešās finansiālās izmaksas plānošanas ciklam (EUR)** | | **Citas izmaksas (zaudētie ienākumi, pieaugums regulārās darbības izmaksās) un negatīvās ietekmes. Piezīmes saistībā ar novērtējumu, t.sk. nenoteiktību.** |
| **no** | **līdz** |
| **JVM5 PP24** Uzlabot informāciju un tās pieejamību par piesārņojumu ar bīstamajām vielām no piesārņotām vietām un atkritumu izgāztuvēm | D8 | nav novērtētas | | Izmaksas informācijas sistēmu uzlabošanai un papildus monitoringam. Lielākā daļa šo izmaksu attiecināmas uz citu politiku izmaksām (iekšzemes ūdeņu aizsardzība, piesārņoto vietu un atkritumu apsaimniekošana). |
| **JVM5 PP25** Veikt izpēti par slodzi un iespējamiem papildus pasākumiem, lai novērstu bīstamo vielu noteci un izplatību no augsnē un sedimentos uzkrātā piesārņojuma un atkritumu apglabāšanas | D8 | 200 000 | | - |
| **JVM5 PP26** Veicināt rūpniecībā, enerģētikas nozarē, jūras transporta un infrastruktūras nozarēs izmantoto materiālu un izstrādājumu, kas satur bīstamās vielas, aizvietošanu | D8 | 100 000 | | (x) Izmaksas pasākumiem nozarēs materiālu aizvietošanai (nav novērtētas, jo ieteikumi aizvietošanas iespējām tiks izstrādāti pasākuma ietvaros). |
| **JVM6 PP27** Izvērtēt nepieciešamību pēc nacionālā regulējuma, lai nodrošinātu efektīvu stimulu pasīvi nozvejoto atkritumu nodošanai ostās | D10 | 10 000 | | - |
| **JVM6 PP28** Izstrādāt un ieviest nacionālo regulējumu aizliegumam apzinātai balonu masveida izlaišanai gaisā | D10 | 10 000 | | (?) Iespējams, ka varētu rasties zaudētie ieņēmumi šādu balonu tirgotājiem no samazinājuma patēriņā (nav kvantificēti). |
| **JVM6 PP29** Izstrādāt vadlīnijas pašvaldībām pasākumu noteikšanai pašvaldību plānošanas/normatīvajos dokumentos | D10 | 10 000 | | Vērtētas tikai izmaksas vadlīniju izstrādei (arī attiecībā uz efektu). |
| **JVM6 PP30** Īstenot pētījumus par cietajiem atkritumiem un mikro-piegružojumu jūras ūdens vidē | D10 | 100 000 | | - |
| **JVM6 PP31** Īstenot pētījumu, lai izstrādātu analītisku politikas lēmumu atbalsta instrumentu pasākumu novērtēšanai | D10 | 30 000 | | - |
| **KOPĀ:** | | **2 473 000** | **2 533 000** |  |

1. Pieejams: http://polsis.mk.gov.lv/documents/5625 [↑](#footnote-ref-1)
2. EJZF projekta ziņojms <https://www.varam.gov.lv/lv/media/32246/download> [↑](#footnote-ref-2)